izzako/sundanese-pixelgpt huggingface dataset:
Bahan jeng cara masak
Kadaharan ieu di jieun tina bahan-bahan anu gampang ditéangan di pasar, jiga béas, gula beureum, minyak kalapa, jeung suuk
prosés ngajieuna ogé cukup gampang
Kahiji béas beureum di tutu nepi ka jadi tipung béas, saméméh éta gula beureumna dicairkeun, suuk disangrai atawa digoréng tapi teu maké minyak kalapa, terus tutu nepi ka lembut
Tipung béas jeung suuk anu tadi ditutu nepi ka lembut terus diasupkeun kanu cai gula beureum anu geus tiis
Bahan ieu terus dijieun adonan ku cara digalokeun nepi ka rata
Terus adonan dicitak keur digoréng dina katel
Saanggeus asak tuluy ditiiskeun, waktu keur ditiiskeun dinu katel, kadaharan ieu kudu diangkat ku cocolok awi
ku sabab sipatna anu lembek, pas diangkat dinu katel ku panyolok awi bakal katingali ngaburayot
ku lantaran éta kadaharan ieu disebut burayot
Usép Romli nyaéta salah sahiji pangarang Sunda
Lahir taun 1949, di Limbangan, Garut
Tamat SPG Negeri Garut, ditugaskeun jadi guru SD di wewengkon Kecamatan Kadungora (ayeuna Kecamatan Cibiuk), 1966-1983
Terus diangkat jadi kepala Sub-séksi Pendidikan Bahasa Daerah SD, Dinas P dan K Prov
Jawa Barat (1983)
Menta eureun tina PNS, lantaran hayang sapinuhna icikibung dina dunya kapangarangan jeung kawartawanan
Terus jadi wartawan "Pikiran Rakyat" Bandung
Kungsi ngajalankeun tugas jurnalistik ka sawatara patempatan anu harénghéng ku perang
Kayaning Irak, Paléstina, Israél, Afghanistan, Bosnia-Hérzégovina (1989-1994), jsb
Kaasup Acéh jaman DOM (1992) jeung Ambon katut sakuliah Maluku waktu uru-ara Islam-Kristen (2000)
Kungsi deuih ngalanglang Èropa Wétan, jeung nagara-nagara nu kungsi jadi puseur kajayaan umat Islam, saperti Afrika Kalér, Spanyol, India, Turki, Mesir, Yaman, Iran,Asia Tengah jeung sajabana
Karya-karyana boh dina basa Sunda boh dina basa Indonesia, nu geus mangrupa buku, kurang leuwih 30 judul
di antarana "Ceurik Santri" (kumpulan carpon), "Jiad Ajengan" (kumpulan carpon), "Paguneman jeung Fir'aon" (kumpulan carpon), "Dulag Nalaktak" (kumpulan humor), "Oray Bedul Macok Mang Komod" (kumpulan humor), "Percikan Hikmah" (anékdot sufistik), "Zionis Israél di balik Serangan AS ke Irak" (analisa), "Béntang Pasantrén" (novel), "Dalingding Angin Janari" (novel)
Nu baris terbit, kumpulan carita tarjamahan ti Rusia, Amérika, jeung Iran "Kahadéan Manusa"
Dina organisasi kamasarakatan, jadi anggota pangurus Déwan Masjid Indonesia (DMI) Jawa Kulon, panaséhat Lajnah Ta'lif wan Nasr PWNU Jabar, Ketua MUI Kecamatan Cibiuk, Garut, sarta pembimbing ibadah haji umroh di Biro Perjalanan Haji Umroh "Megacitra" jeung KBIH "Mega Arafah" Bandung
Tatang Sumarsono nyaéta salah sahiji pangarang Sunda
Lahir jeung gedé di Tasikmalaya
Kasang tukang kahirupanana prah waé kawas budak nu lian
Resep ngarang ti keur umur wewelasan kénéh
Munggaran pisan karanganana dimuat dina majalah "Manglé" taun 1974
Kadieukeunana, sakapeung sok rada produktif
Aya kana lima likur taunna jadi wartawan di sawatara surat kabar jeung majalah, boh nu terbit di Bandung boh nu terbit ti Jakarta
Kungsi dilélér hadiah Jumalistik Adinegoro 1985 dina widang fotografi
Dina widang sastra Sunda, Tatang kungsi dilélér hadiah Sastra LBSS, Samsudi, Rancagé ,jeung DK Ardiwinata
Tatang tamat ti Jurusan Pendidikan Basa Daérah IKIP (ayeuna jadi Universitas Pendidikan Indonesia) Bandung taun 1982
Jaman keur mahasiswa sok milu aktif dina organisasi kamahasiswaan
Tatang aktif di Persatuan Pencak Silat Indonesia (PPSI) Jawa Barat
Buku-bukuna anu kungsi diterbitken ku Kiblat Buku Utama di antarana "Galuring Gending"2000,"Kamus Populer Bergambar Sunda-Indonesia"(2001), jeung Si Sekar Panggung 2007
Samsu nyaéta sandiasma tina dua ngaran Sambas jeung Susangka
Bet kabeneran duanana lahir sapoé reujeung, tanggal 23 Séptémber 1917, katurug-turug deuih pada-pada terah Kuningan
Lian ti éta, dina urusan pangresep ogé aya sasaruanana, nyaéta maca jeung nulis
Anu béda téh nyaéta dina milih pacabakan; sambas jadi tentara, ari Susangka mah jadi guru
Tepungna Sambas jeung Susangka téh dina taun 1938
Nya terus baé babqrengan ngarang "Laleur Bodas"; diterbitkeun ku Balé Pustaka, taun 1940
Munggarana Sambas sok nulis naskah drama
Dina jaman Jepang, Sambas kungsi jadi pamaen filem Nippon Eigha Sha
Ti keur jaman Perang Kamerdekaan kénéh ancrubna Sambas di katentaraan téh
di antarana kungsi dines di Résimén Infanteri IX Sunan Gunungjati jeung RTP 01 Siliwangi di Tapanuli Utara
Lian ti nulis dina basa Sunda, karya na dina basa Indonésiana ogé aya deuih, utamana anu winangun naskah drama
Susangka mimiti nulis ti taun 1932; Karanganana anu munggaran dimuat dina "Pustakamangsa Parahiangan" satamat na sakola guru di Garut taun 1935, Susangka ngajar di Kebayoran, Jakarta
Sanggeus boga ijazah SGA (1955), terus jadi guru di SMP, sarta kungsi nyusun buku pangajaran sakola, di antarana "Ilmu Hayat" jeung "Sari Ilmu Berhitung"
Agribisnis minangka élmu nyaéta nujul kana runtuyan élmu piekuen nyokot kaputusan, nyaéta élmu ngeunaan bisnis (ékonomi managerial), manajemén, élmu sistem, élmu komunikasi jeung élmu pangrojong séjén anu dilarapkeun pikeun ngagerakeun produksi pertanian, peternakan, perikanan jeung kehutanan guna bisa ditarima ku konsumen nu disasar, Agribisnis Salaku Hiji Sistem
Sacara konsép, sistem agribisnis bisa dihartikeun salaku sakabéh kagiatan, ambahanna ngayakeun jeung distribusi alat produksi ("input") nepi ka masarkeun produk-produk anu dihasilkeun ku usaha tani jeung agroindustri nu patali hiji jeung séjénna
Ku kituna sistim agribisnis nyaéta sistim nu diwangun ku rupa-rupa subsistem
Agronomi bisa disebut salaku produksi tutuwuhan, jeung dihartikeun hiji usaha manajemén tutuwuhan jeung lingkungana pikeun meunangkeun hasil nurutkeun tujuan
Aya dua tujuan, nyaéta pikeun ngamaksimalkeun "output" atawa ngaminimalkeun "input" guna ngalestarikeun lahan supaya tetep kajaga
Dina awal kahirupan manusa di bumi, ukur hirup tina néangan dahareun tina hasil leuweung sacara langsung
Kamekaran saterusna, beuki loba anggota kelompokna, tuluy aya tempat keur netep jeung ngamimitian tani dina taneuh di sabudeureun imahna sarta mimiti miara ternak jeung kawangun pakarangan
Sanggeus éta, mekar di leuweung mupus lahan pikeun budidaya, ku kituna ngan bisa dipelak sababaraha taun saterusna pindah tempat, mindeng dipikawanoh minangka lahan berpindah
Sanggeus pangeusina mimiti nambahan, sistem-sistem éta teu bisa dijaga, mangka nyoba nahan tingkat kasuburan taneuh jeung mimiti dipikawanoh téhnik budidaya (Agronomi)
Elmu Agronomi mangrupa élmu anu ngulik cara ngokolakeun pepelakan pertanian jeung lingkungan keur meunangkeun produksi maksimum
Produksi maksimum boga harti boh kuantitatif atawa kualitatif
Manajemén dilumangsungkeun di rupa-rupa tingkat ti anu sederhana nepika maju, sarta dina waktuna tingkat éféktivitas jeung efisiensi geuningan dipangaruhan ku tingkat budaya manusana
Aya tilu poko pikiran utama nu aya dina agronomi
Éta tilu hal téh nyaéta lingkungan tutuwuhan, ngokolakeun, kitu ogé produksi maksimum
Lingkungan téh mangrupa tempat tutuwuhan dibudidayakeun
Tanpa ayana lingkungan pikeun tutuwuhan tumuwuh, mangka hasil nu dipiharep tina tutuwuhan moal bisa dibeunangkeun
Manajemén mangrupa usaha pikeun nyieun lingkungan di mana tutuwuhan tumuwuh nurutkeun pepelakan anu di tumuwuhkeun
Manajemén bisa lumangsung sacara direncanakeun ku ngamangpaatkeun sagala rupa téknologi nu geus aya
Beuki kudu manusa keur dahareun, perlu pikeun produk tutuwuhan ogé jadi beuki loba
Ayana Ligkungan jeung manajemén anu alus kana lingkungan éta bakal méré hasil anu maksimal
Agronomi mah béda tina usaha tani
Dina Agronomi, aspék ekonomis teu diperhatikeun
Éféktivitas jeung efisiénsi produksi hasil tutuwuhan teu kaasup kana aspék agronomis
Nu aya ngan kumaha carana sangkan tutuwuhan ngahasilkeun panén anu saloba-lobana leupas tina sababaraha lobana modal anu dikaluarkeun pikeun meunangkeun hasil anu maksimal
Aspék agronomi ngan ngawengku pamuliaan tutuwuhan, fisiologi, ékologi, jeung tangtu téhnik budidaya tutuwuhan
Organisme autotrof nyaéta organisme anu bisa ngarobah bahan anorganik tuluy dirobah jadi bahan organik (dina basa séjén, bisa nyieun dahareun sorangan) jeung maké bantuan énérgi saperti énérgi cahya panonpoé jeung kimia
Jenis organisme Autotrof
Organisme fotoautotrof nyaéta organisme nu bisa ngarobah bahan anorganik jadi bahan organik maké bantuan cahya panonpoé jeung sajinisna
Conto organisme fotoautotrof nyaéta tutuwuhan héjo
Tutuwuhan héjo salaku organisme autotrof nu mangrupa panghasil dahareun biasana nempatan posisi panghandapna dina dasar piramida dahareun
Salaku produsen, organisme autotrof mangrupa unsur konci utama dina kalangsungan hirup sakabéh organisme
Prosés nyieun dahareun maké bantuan cahya panonpoé ku tutuwuhan héjo disebut potosintésis
Salian tutuwuhan héjo, aya ogé sajinis baktéri nu mangrupa organisme fotoautotrof sanajan prosésna dilakukeun sacara anaérob nu matak teu bisa ngahasilkeun oksigén
Organisme Kemoautotrof nyaéta organisme nu bisa nyieun dahareun sorangan ngamangpaatkeun énergi kimiawi tina réaksi oksidasi molekul
Conto Organisme Kemoautotrof nyaéta baktéri
Dina prosés oksidasi molekul organik ieu ngabutuhkeun oksigén
Sedengkeun sanyawa organik anu bisa dipaké dina prosés kemoautotrof antarana beusi, walirang, jeung nitrogén
Baktéri Kemoautotrof dingaranan dumasar kana molekul organik nu jadi médiana, saperti baktéri walirang, baktéri beusi, baktéri nitrogén, jsb
Sistem koordinat géografi
Richard Branson miboga ngaran lengkep Sir Richard Charles Nicholas Branson (gumelar di London, Inggris, 18 Juli 1950) nyaéta saurang pabisnis asal Inggris anu kacida kasohorna ku sabab ngadegkeun 360 pausahaan di handapeun naungan Virgin Group
Branson mangrupa anak pangkolotna ti opat sadulur, dua urang dulur awéwé, Lindi jeung Vanessa Branson
Sedengkeun adi laki-lakina, Ted, nuturkeun léngkah bapana jadi pangacara
Branson teu pati alus pangabisana dina widang akademik mah tapi kemampuhna di widang olahraga, utamana olahraga renang
Branson suksés ngadegkeun bisnis munggaranna nalika umur 16 taun jeung publikasi majalah "Student"
Branson ngadegkeun hiji bisnis pesenan rekaman audio liwat surélék di taun 1970
Branson dipaparin dua urang anak jeung Joan Templeman nyaéta Holly jeung Sam
Branson kacatet minangka jalama pangbeungharna ka-261 nurutkeun vérsi majalah Forbes pikeun kategori daptar jalama pangbeungharna 2009 ku kabeungharan nepi ka 3.9 milyar USD
Peter Krause miboga ngaran lengkep Peter William Krause nyaéta saurang aktor pilem jeung tipi asal Amérika anu gumelar di Minnesota, Amérika Sarikat dina tanggal 12 Agustus 1965
Salian dipiwanoh minangka aktor, tarékahna di dunya pilem ogé nepi ka jadi produser
Krause mangrupa putra ti pasangan guru anu digedékeun di daérah St. Paul
Krause salah sahiji lulusan jurusan Sastra Inggris Paguron Luhur Gustavus Adolphus, di St. Peter, Minnesota
Lian ti kitu, Krayse ogé ngaraih gelar S2 jurusan akting di Universitas New York
Krause boga anak ti kakasihna, Christine King, anu babar ku ngaran Roman dina bulan Nopémber 2001
Ti awal tahn 1990-an, Krause geus jadi béntang tamu di sawatara pintonan tipi saperti Seinfield, Beverly Hills, 90210 jeung Ellen
Tapi di taun 1996, Krauese mimiti maénkeun peranna sorangan dina sawatara tipi show
Ti taun 2001 nika 2005, Krause ngabéntangan sérial drama HBO judulna Six Feet Under
Ku peranna dina drama éta, Krause asup tilu nominasi Emmy Awards
Taun 2011 Krause bijil deui dina filem fantasi judulna Beastly
Shin Min-ah () nyaéta saurang aktris ti Koréa Kidul
Shin Min-ah ogé aktif di dunya modél sarta jadi saurang panyanyi ogé
Mimiti turun ka dunya hiburanna dina taun 2011
Mimitina mah Shin Min-ah dipilih jadi modél Kiki Magazine
Ti dinya Min-ah dipikawanoh sarta meunang loba tawaran pikeun ngabéntangan sajumlah iklan boh média citak boh éléktronik
Shin Min-ah mingkin kakoncara sanggeus adu-akting jeung Hyun Bin dina épisode Summer Days taun 2008
Min-ah ogé babarengan jeung Ry Seung-beom dina iklan LG Xnote anu digarap Yoo Hee-yeol sarta iklan pilem Giordano anu dibéntangan Jung Woo-sung jeung So Ji-sub taun 2011
Taun 2008, Shin Min-ah jadi aktris Asia munggaran anu ngajalanan pamotrétan bareng jeung modél Calvin Klein
Taun 2011 Min-ah kapilih minangka modél Asia munggaran pikeun proyék DIY ku mérk fashion Amérika, Rag &amp; Bone
Ngaranna disakompétdaunkeun jeung béntang-béntang papan luhur lianna saperti Miranda Kerr, Carolyn Murphy, jeung Karolina Kurkova
Shin Min-ah mangrupa lulusan Universitas Dongguk
Min-ah ogé bijil di sababaraha vidio musik K-Pop
Min-ah ogé nyumbangkeun haleuang sorana di sababaraha soundtrack, kaasup lagu Arang and The Magistrate anu jadi soundtrack pikeun pilem Black Moon produksi taun 2012
Kim Woo-bin () mangrupa saurang aktor sarta modél anu boga ngaran asli Kim Hyun-joong
Woo Bin ditangtayungan ku SidusHQ tina debutna di taun 2009 nepi ka ayeuna
Kim Woo-bin ngamimitian karirna minangka saurang modél ti taun 2009 liwat Seoul Fashion Wee nepi ka ayeuna
Taun 2011, Woo Bin mimiti ngajajal dunya seni peran liwat drama White Christmas
Ngan tapi di taun 2013 ngaranna mimiti dipikawanohna mah liwat School 2013